สวัสดีคะคุณคะสอบถามคะ พอดีมีอาการปวดหน่วงๆที่ท้องน้อยขวามา 2 วันแล้วคะ มีอาการตกขาวร่วมด้วยคะ อาการแบบนี้ต้องไปพบแพทย์หรือทานยาอะไรได้คะ
สวัสดีค่ะ อาการปวดท้องน้อยหน่วงๆที่ด้านขวา ร่วมกับมีตกขาวที่ผิดปกติ ที่ไม่ใช่สีขาว ทำให้คันหรือระคายเคือง หรือมีกลิ่นผิดปกติร่วมด้วยนั้น อาจจะมีสาเหตุมาจาก อวัยวะภายในอุ้งเชิงกรานอักเสบ การติดเชื้อที่ช่องคลอดหรือปากมดลูก มีการระคายเคืองในช่องคลอดจากการสวนล้าง หรือสาเหตุอื่นๆเช่น กระเพาะปัสสาวะอักเสบ นิ่วในทางเดินปัสสาวะ กล้ามเนื้ออักเสบที่หน้าท้อง เป็นต้นควรงดการมีเพศสัมพันธ์ไปก่อน ไม่สวนล้างช่องคลอด ยังไม่ซื้อยาเหน็บใดๆมาใช้เอง กินยาแก้ปวดได้หากปวดมาก พักผ่อนให้เพียงพอ งดการยกของหนักหากมีอาการปวดท้องน้อยหน่วงๆมาก ตกขาวผิดปกติจริง ควรรีบไปพบแพทย์เพื่อตรวจเพิ่มเติม หากมีการติดเชื้อของอวัยวะภายในอุ้งเชิงกรานควรได้รับยาฆ่าเชื้ออย่างเหมาะสมภายใต้การดูแลของแพทย์เพื่อให้หายขาด ไม่ลุกลามเป็นพังผืดในอุ้งเชิงกรานค่ะ